cyanic-selkie/wikianc huggingface dataset:
டாடாயியம்
இந்த இயக்கம் முக்கியமாக, பொதுக் கூடல்கள், ஆர்ப்பாட்டங்கள், கலை இலக்கிய ஆய்விதழ்களை வெளியிடல் போன்றவற்றோடு கலை, அரசியல், பண்பாடு போன்ற பல தலைப்புக்களில் பல்வேறு ஊடகங்களில் கலந்துரையாடுதல் போன்ற நடவடிக்கைகளிலும் ஈடுபட்டிருந்தது. இவ்வியக்கத்தின் முக்கியமானவர்களுள் இயூகோ பால், எம்மி என்னிங்சு, ஆன்சு ஆர்ப், ராவோல் அவுசுமன், கன்னா கோச், யொகான்னசு பாதெர், திருசுத்தான் சாரா, பிரான்சிசு பிக்காபியா, ரிச்சார்ட் இயுவெல்சென்பெக், சார்ச் குரொசு, யோன் ஆர்ட்பீல்ட், மார்செல் டுச்சாம்ப், பீட்ரிசு வூட், குர்ட் சுவிட்டர்சு, ஆன்சு ரிச்சர் என்பவர்களும் அடங்குவர்.
வெளியிணைப்புக்கள்
பகுப்பு:கலை இயக்கங்கள்
சிந்தாமோனி தோபா
சிந்தாமோனி தோபா (Chintamoni Dhoba) (இறப்பு: பொ.ச 1300), இந்தியாவின் மேற்கு வங்காளத்திலுள்ள தல்பூம் பிராந்தியத்தின் ஆட்சியாளராக இருந்தார். அம்பிகாநகரில் (தற்போது பாங்குரா) தலைநகரை நிறுவினார். சிந்தாமோனி தோபி இனத்தைச் சேர்ந்தவர். இந்த பர்கானாக்களில் பயன்படுத்தப்படும் 'பை' அல்லது தானிய அளவு 'சிந்தமோன் பை' என்று அழைக்கப்பட்டது.
இவரது ஆட்சி குறுகிய காலத்திற்கே இருந்தது, பின்னர், இவரது இராச்சியம் இராசத்தானில் இருந்து தார் பர்மர் குலத்தின் ஜகன்னாத் தேவ் என்பவரால் இணைக்கப்பட்டது. இவரது குடும்பம் 700 ஆண்டுகள் இப்பகுதியை ஆட்சி செய்தது.
சான்றுகள்
பகுப்பு:மேற்கு வங்காள நபர்கள் பகுப்பு:மேற்கு வங்காளத்தின் வரலாறு
மார்புக்கச்சை
மார்புக்கச்சை (Brassiere), பொதுவாக ப்ரா என்று கூறப்படும் இவ்வுள்ளாடை, பெண்களுக்குப் பல வகைகளில் உதவுகிறது.
பயன்பாடுகள்
மார்புக்கச்சை பெண்களின் மார்பகங்களைத் தாங்கிப்பிடிக்க பயன்படுகிறது. பெரும்பாலானோர் தங்களின் இன்ப நலனுக்காகவும், வெகு சிலர் புற தோற்றத்திற்காகவும், மார்பகங்களை மேம்படுத்திக் காட்டவும் பயன்படுத்துகின்றனர். மேலும் சில மார்புக்கச்சைகள் பேணுகைக்காகவும், உடற்பயிற்சிக்காகவும் தயாரிக்கப்படுகின்றன.
தீமைகள்
இறுக்கமாக அணியப்படும் மார்புக்கச்சைகளால் மூச்சுவிடுதலில் துன்பமும், மார்பு எலும்புக்கூட்டில் வலியும், உணவு செரிப்பதில் குறைபாடும், முதுகுப்பகுதிகளில் தழும்புகள் ஏற்படவும் வாய்ப்புகள் உள்ளன. எனவே, சரியான அளவில் மார்புக்கச்சைகளைத் தேர்ந்தெடுப்பது உடலுக்கும் மனத்திற்கும் வலிமையாகும்.
மார்புக்கச்சைகளின் வகைகள்
மார்புக்கச்சைகள் பல பாங்குகளில் பல்வேறு உடல் அமைப்புகள், மேற்புற ஆடைகளுக்கு ஏற்றவாறு வடிவமைக்கப்படுகின்றன.
மேற்கோள்கள்
பகுப்பு:உள்ளாடைகள் பகுப்பு:மார்பகம்
பாரின்டன் ஹில்
பாரின்டன் ஹில்  (Barrington Hill , பிறப்பு: சூலை 31 1915, இறப்பு: ஆகத்து 7 1985), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1935-1937 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
பாரின்டன் ஹில் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1915 பிறப்புகள் பகுப்பு:1985 இறப்புகள் பகுப்பு:பகிங்ஹாம்சையர் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
மாலிப்டினம் நாற்குளோரைடு
மாலிப்டினம் நாற்குளோரைடு (Molybdenum tetrachloride) என்பது MoCl4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இச்சேர்மம், பல்பகுதிய ("α") அமைப்பு , அறுபகுதிய ("β") அமைப்பு  ஆகிய இரண்டு பல்லுருவ அமைப்புகளில் காணப்படுகிறது. ஆயினும், எந்த அமைப்பிலும் இச்சேர்மம் தாழ்நிலையை அடையாமல் எந்தக் கரைப்பானிலும் கரைவதில்லை. ஒவ்வொரு பல்லுருவ அமைப்பிலும், இரண்டு விளிம்புநிலை குளோரைடு ஈனிகள் மற்றும் நான்கு இரட்டைப்பால ஈனிகளுடன் மாலிப்டின மையங்கள் எண்முகவடிவில் இணைந்துள்ளன.
மாலிப்டினம் ஐங்குளோரைடை நாற்குளோரோயீத்தீன் பயன்படுத்தி குளோரின் நீக்கம் செய்து மாலிப்டினம் நாற்குளோரைடு தயாரிக்கப்படுகிறது:
இச்சேர்மத்தின் பல்திறன் வாய்ந்த அசெட்டோநைட்ரைல் கூட்டு விளைபொருளானது ஐங்குளோரைடில் இருந்து நேரடியாகத் தயாரிக்கப்படுகிறது:
MeCN ஈனிகளால் பிற ஈனிகளுடன் பரிமாற்றம் அடைய முடியும்.
மேற்கோள்கள்
பகுப்பு:குளோரைடுகள் பகுப்பு:உலோக ஆலைடுகள் பகுப்பு:மாலிப்டினச் சேர்மங்கள்
நைனா தேவி
நைனா தேவி (Naina Devi) என்பது இந்தியாவின் இமாச்சலப் பிரதேச மாநிலத்தில் பிலாஸ்பூர் மாவட்டத்தில் உள்ள ஒரு நகரம். இங்கு அமைந்த பார்வதிக்கான நைனா தேவி கோயில் புகழ் பெற்றது.
மக்கள் வகைப்பாடு
இந்திய 2001 மக்கள் தொகைக் கணக்கெடுப்பின்படி 1,161 பேர் இங்கு வசிக்கின்றார்கள். இவர்களில் 63% ஆண்கள், 37% பெண்கள். சராசரி கல்வியறிவு 81% ஆகும், இதில் ஆண்களின் கல்வியறிவு 84%, பெண்களின் கல்வியறிவு 75% ஆகும். இது இந்திய தேசிய சராசரி கல்வியறிவான 59.5% விட கூடியதே. நைனா தேவி மக்கள் தொகையில் 11% ஆறு வயதுக்குட்பட்டோர் ஆவார்கள்.
இந்நகரில் உள்ள நைனா தேவி மலைக்கோயில் சிறப்பு வாய்ந்ததாகும்.
நைனா தேவி கோயில்
ஸ்ரீ நைனா தேவி கோயில் பிலாஸ்பூர் மாவட்டத்தில் மலை உச்சியில் அமைந்துள்ளது. இக்கோயில் 21ஆம் எண் தேசிய நெடுஞ்சாலையுடன் இணைக்கப்பட்டுள்ளது. மலை உச்சியில் அமைந்துள்ள கோயிலுக்குச் செல்வதற்கு மலையைச் சுற்றிய சாலை வழியே சிறிது தொலைவு சென்று பின்னர் படி வழியே ஏறி செல்ல வெண்டும். அத்துடன் உச்சி வரை செல்வதற்கு வடச் சீருந்து வசதியும் உண்டு.
ஆகஸ்ட் 3, 2008 நெரிசல்
அப்போது, அருகேயுள்ள மலைப்பகுதியில் நிலச்சரிவு ஏற்பட்டு பாறைகள் கீழ் நோக்கி உருண்டு வருவதாக பக்தர்களிடையே வதந்தி பரவியது. இதையடுத்து, பக்தர்கள் அங்கும் இங்கும் ஓடும்போது கடுமையான கூட்ட நெரிசல் ஏற்பட்டது. இருபுறமும் அமைக்கப்பட்டிருந்த தடுப்பு கம்பிகள் உடைந்து விழுந்ததில் பலர் தடுப்புக் கம்பிகளை தாண்டி மலைப்பகுதியில் விழுந்தனர்.
கூட்ட நெரிசலில் சிக்கியவர்கள் ஒருவர் மீது ஒருவர் விழுந்து மிதித்ததில் 146 பக்தர்கள் உடல் நசுங்கி பலியாகினர்; 50 பேர் படுகாயமடைந்தனர். பலியானவர்களில் 30 பேர் பெண்களும் குழந்தைகளும் ஆவர்.
ஆத்தங்கரை ஆதிசிவன் பத்ரகாளியம்மன் கோயில்
ஆத்தங்கரை ஆதிசிவன் பத்ரகாளியம்மன் கோயில் தமிழ்நாட்டில் தூத்துக்குடி மாவட்டம், ஆத்தங்கரை என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜாமா சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது தும்கா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:தும்கா மாவட்டம்
தும்பிப்பாடி அங்காளம்மன் கோயில்
தும்பிப்பாடி அங்காளம்மன் கோயில் தமிழ்நாட்டில் சேலம் மாவட்டம், தும்பிப்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சித்ரலேகா (ஓவியர்)
சித்ரலேகா ( Chitralekha) பாகவத புராண மாந்தரான உஷாவின் தோழியும், வாமன அவதாரத்தின் போது, வாமனரால் பாதளத்திற்கு தள்ளப்பட்ட அசுரரான மகாபலி சக்கரவர்த்தியின் மகனான பாணாசுரனின் அமைச்சரையில் அமைச்சராக இருந்தவரின் மகளும் ஆவார். உஷாவை அவளது காதலன் அனிருத்தனுடன் இணைக்க இவள் தன் மந்திர சக்திகளைப் பயன்படுத்துகிறாள்.
அனிருத்தனைப் பாணாசூரன் மகள் உஷா மையல் கொண்டு கவர்ந்து சென்றாள். தன் பேரனை காணாத கிருஷ்ணர், பின்னர் நடந்தவற்றை அறிந்து, பாணாசூரனிடம் தன் பேரனை விடுவிக்கக் கோரினார். அதனை மறுத்த பாணாசூரனிடம் போரிட்டு, அவனது ஆயிரம் கைகளில் இரண்டைத் தவிர மற்றவைகளை கிருஷ்ணர் வெட்டி விடுகிறார். இதனால் துவாரகை தரப்பிற்கும், அசுரர் தரப்பிற்கும் போர் நிகழ்ந்தது. பாணாசுரன் சிறந்த சிவபக்தனாதலால் இது சிவனுக்கும் கிருஷ்ணனுக்கும் இடையிலான போராயிற்று. இறுதியில் சிவனே கிருட்டிணன். கிருஷ்ணனே சிவன் என்ற தத்துவம் உணர்த்தப்பட்டு, அனிருத்தனுக்கும், உஷாவுக்கு திருமணம் நடைபெற்றது.
சான்றுகள்
பகுப்பு:இந்து தொன்மவியல் மாந்தர்
காவர்ட் இசுடார்க்கு
காவர்ட் இசுடார்க்கு  (Howard Stark) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை ஆர்ச்சி குட்வின் மற்றும் டான் ஹெக் ஆகியோரால், ஆகஸ்ட் 1970 இல் வெளியான அயன் மேன் #28 என்ற கதையில் தோற்றுவிக்கப்பட்டது.
இந்த பாத்திரம் பொதுவாக அவரது மகன் டோனியின் கதைகளிலும், கேப்டன் அமெரிக்கா கதைகளிலும் பின்னணி கதாபாத்திரமாக சித்தரிக்கப்படுகிறது. அவர் இசுடார்க் இண்டஸ்ட்ரீஸ் நிறுவனர் ஆவார். இந்த கதாபாத்திரம் இயங்குபட தொலைக்காட்சி தொடர்கள் உட்பட பிற ஊடகங்களில் தோன்றியுள்ளது.
இந்த கதாபாத்திரத்திற்கு உயிர் கொடுக்கும் விதமாக நடிகர்களான 'ஜான் இஸ்லேட்டரி' மற்றும் டோமினிக் கூப்பர் என்பவர் மார்வெல் திரைப் பிரபஞ்சத் திரைப்படங்களில் நடித்துள்ளார்கள்.
வெளியிணைப்புகள்
பகுப்பு:வரைகலை கதாப்பாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள் பகுப்பு:டான் ஹெக் உருவாக்கிய கதாபாத்திரங்கள்
டென்ஸ் ஹில்
டென்ஸ் ஹில்  (Denys Hill , பிறப்பு: ஏப்ரல் 13 1896, இறப்பு: மே 15 1971), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 42 முதல்தர துடுப்பாட்டப் போட்டிகளில் கலந்து கொண்டுள்ளார். 1922-1929 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டென்ஸ் ஹில் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1896 பிறப்புகள் பகுப்பு:1971 இறப்புகள் பகுப்பு:பிரித்தானிய மிலிட்டரி துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள்
சபர் அஞ்சம்
சபர் அஞ்சம் (Zafar Anjum) என்பவர் எழுத்தாளர் மற்றும் செய்தியாளர் ஆவார். இவர் பல நூல்களை எழுதியுள்ளார். தற்போது இவர் சிங்கப்பூரில் வசித்து வருகிறார்.
சான்றுகள்
பகுப்பு:வாழும் நபர்கள் பகுப்பு:இந்திய எழுத்தாளர்கள் பகுப்பு:ஆங்கில எழுத்தாளர் பற்றிய குறுங்கட்டுரைகள் பகுப்பு:பீகார் நபர்கள்
செலம்பை
செலம்பை (Selambai) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கோட்டப்பட்டி ஊராட்சிக்கு உட்பட்டது கிராமம்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 71 கிலோமீட்டர் தொலைவிலும், அரூரில் இருந்து 28 கிலோ மீட்டர் தொலைவிலும், மாநில தலைநகரான சென்னையிலிருந்து 249 கிலோமீடர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 450 மீட்டர் உயரத்தில் இருக்கிறது. இவ்வூரின் அமைவிடம் 11°54'25.6"N 78°40'33.7"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 73 குடும்பங்களும் 250 மக்களும் வசிக்கின்றனர். இதில் 115 ஆண்களும் 135 பெண்களும் அடங்குவர். கிராமத்தின் மொத்த எழுத்தறிவு விகிதம் 44.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
அட்லாண்டிக்குக்கு அப்பால் (நூல்)
அட்லாண்டிக்குக்கு அப்பால் என்பது பல தலைப்புகளிலான ஒரு கட்டுரை நூல். இந்த நூலின் ஆசிரியர் பி.கே.சிவக்குமார். இதனை எனி இந்தியன் பதிப்பகம் தனது முதல் வெளியீடாக வெளியிடுகிறது. நூலாசிரியருக்கு மிகவும் பிடித்தமான எழுத்தாளரான ஜெயகாந்தன் இந்நூலுக்கு அணிந்துரை எழுதியிருக்கிறார். இந்நூலுக்கு மற்றுமொரு எழுத்தாளர் ஜெயமோகன் “சாளரத்தினூடே தெரியும் கண்கள்” எனும் தலைப்பில் முன்னுரை வழங்கியிருக்கிறார்.
பொருளடக்கம்
எனும் பகுதிகள் மூலம் தனது கட்டுரைகளைத் தனித்தனியாகப் பிரித்தளித்திருக்கிறார்.
இலக்கியம்
என்ற தலைப்புகளில் தன்னுடைய இலக்கியம் தொடர்பான கருத்துக்களையும் பிற செய்திகளையும் கட்டுரைகளாக்கி இருக்கிறார்.
கவிதை கேளுங்கள்
எனும் தலைப்புகளில் நூலாசிரியரின் சில அனுபவங்கள் பகிர்ந்து கொள்ளப்பட்டு முடிவாய் அதற்கு பிற கவிஞர்களின் கவிதை ஒன்றும் தந்திருக்கிறார்.
சமூகம்
என்ற தலைப்புகளில் பல சமூகம் சார்ந்த கருத்துக்களைத் தெரிவிக்கும் கட்டுரைகளை அளித்திருக்கிறார்.
அமெரிக்கா
என்கிற தலைப்புகளில் நூலாசிரியர் அமெரிக்காவில் இருப்பதால் அந்நாட்டின் பல செய்திகளைக் கட்டுரையாக்கிக் கொடுத்திருக்கிறார்.
வெளி இணைப்புகள்
பகுப்பு:தமிழ் பொதுக்கட்டுரை நூல்கள் பகுப்பு:2005 தமிழ் நூல்கள் பகுப்பு:இந்தியத் தமிழ் நூல்கள்
ஹொங்கொங் ஏர்லைன்சு
ஹொங்கொங் ஏர்லைன்சு லிமிடெட் (Hong Kong Airlines Ltd (Chinese), IATA: HX என்பது ஹொங்கொங்கை அடிப்படையாகக் கொண்ட ஒரு வான்வழிப் போக்குவரத்து நிறுவனம் ஆகும், அதன் தலைமையகம் துங் சுங் மாவட்டத்தில் உள்ளது. மேலும் ஹொங்கொங் பன்னாட்டு வானூர்தி நிலையம் அதன் முக்கிய மையமாக உள்ளது. இது 2006 இல் ஹெச்.என்.ஏ. குழுமத்தின் உறுப்பினராக நிறுவப்பட்டது.
ஹொங்காங் ஏர்லைன்சானது வளர்ந்து வரும் வலைப்பின்னலாகும். தற்போது கோல்ட் கோஸ்ட், ஆக்லாந்து, பெய்ஜிங், ஷாங்காய், பாங்காக், பாலி, தைப்பி, சியோலோ, டோக்கியோ, சப்போரா மற்றும் ஒகினாவா, மற்றும் 2017 இல் புதிதாக அறிமுகப்படுத்தப்பட்ட வான்கூவர் மற்றும் லாஸ் ஏஞ்சல்ஸ் உள்ளிட்ட பாதைகளில் 30 பிராந்திய நகரங்களில் உள்ளடக்கி சேவையை வழங்கிவருகிறது. இந்த வானூர்தி நிறுவனத்தில் 35 வானூர்திகள் இணைக்கப்பட்டுள்ளன. 2017 செப்டம்பர் வரையான சுமார் 5 ஆண்டுகளில் சராசரியாக 31 விமானங்களுடன் நிறுவனம் இருந்துள்ளது.
வரலாறு
thumb|[[ஹொங்கொங் பன்னாட்டு வானூர்தி நிலையம்|ஹாங்காங் பன்னாட்டு விமான நிலையத்தில், ஏ சிஆர்  ஏர்வேஸ் போயிங் 737-800. (2006)]]
2001-2006: துவக்க ஆண்டுகள்
சீன மருத்துவம், இணைய தளம், கட்டுமானம் மற்றும் சொத்து மேம்பாடு ஆகியவற்றில் வணிகங்களில் ஈடுபாடு  கொண்ட சீன ராச் ஹோல்டிங்ஸ் நிறுவனத்தின் தலைவரான ராபர்ட் யப் 2001 மார்ச் 28 இல் ஹாங்காங்கில் சிஆர் ஏர்வேஸ் நிறுவனத்தை நிறுவினார். இந்த வானூர்தி நிறுவனமானது 2002 ஆம் ஆண்டு ஹொங்கொங் சிவில் விமான போக்குவரத்துத் துறையிடம் (கே.ஏ.டி) இருந்து ஏர் ஆபரேட்டர் சான்றிதழையும் (ஏ.ஓ.ஓ.)  மணி நேரத்துக்கு 285 கிலோமீட்டரில்  12 பயணிகள் சிகோர்ஸ்கி எஸ்-76 சி உலங்கு வானூர்திகளை இயக்க அனுமதியும் பெற்றது. இது ஆங்காங்கின் மூன்றாவது வணிக உலங்கு வானூர்தி இயக்கு நிறுவனம் மற்றும்  சீன மக்கள் குடியரசின் ஒரு சிறப்பு நிர்வாக பிராந்தியமாக ஹாங்காங் இணைக்கப்பட்ட பிறகு, ஏஓசி பெற்ற முதல் உலங்கு வானூர்தி இயக்கு நிறுவனமாகும்.
2003 சூன் 27 இல், ஏர்போர்ட் லாம் இயக்குநரிடம் திருத்தப்பட்ட ஏஓசியைப் பெற்ற  சி.ஆர்.ஏ ஏர்வேஸ் ஹொங்கொங்கின் மூன்றாவது பயண  வானூர்தி சேவை நிறுவனமாக மாறியது. மறுநாளை தன் முதல் பயனிகள் வானூர்தியை இயக்கியது. ஜிபி கேபிடல் ஏவியேஷன் சர்வீஸிலிருந்து ஒரு பாம்பார்டியர் சி.ஆர்.ஜி.200 குத்தகைக்கு எடுத்த பின்னர் 2003 சூலை 5 அன்று பிலிப்பைன்சின், லாகாகிற்கு பயணிகள் போக்குவரத்தைத் தொடங்கியது. 2003 செப்டம்பரில், நிறுவனமானது  லாங்காக் மற்றும் சீன நகரான ஜினான், நினிங், மெக்ஷியன் மற்றும் வென்ஜோ ஆகியவற்றிற்கு பயணிகள் சேவைக்கான போக்குவரத்து உரிமைக்கு விண்ணப்பித்தது. இந்நிலையில், ராபர்ட் யிப் தனது வானூர்தி நிறுவனத்தின் 40 விழுக்காடு பங்கை  சீன பணக்கார ஹோல்டிங்ஸ் நிறுவனத்திற்கு HK $ 180 மில்லியனுக்கு விற்றது. நிறுவனமானது 2004 மார்ச்சில், தனது போக்குவரத்து வலைப்பின்னலில் கம்போடியாவின் சேம்பல் நெட்வொர்க்கை சியெம் ரீப்யைச் சேர்த்தது. thumb|ஹாங்காங் ஏர்லைன்சின் ஒரு போயிங் 737-800 [[ஹொங்கொங் பன்னாட்டு வானூர்தி நிலையம்|ஹாங்காங் சர்வதேச விமான நிலையத்திலிருந்து எடுக்கப்பட்டது. ]] 2005 ஏப்ரலில், ஹாங்காங் ஏர் டிரான்ஸ்பார்ட் உரிமம் வழங்கும் ஆணையம் (ATLA) சீனாவிற்கு பயணிகள், சரக்குகள் மற்றும் அஞ்சல் சேவைகளைக் கையாள ஐந்து வருட உரிமத்தை நிறுவனத்துக்கு வழங்கியது; நிறுவனமானது சீனாவில் 10 நகரங்களுக்கு வானூர்தி போக்குவரத்து வழங்குவதற்கு கட்டற்ற உரித்துக்கு விண்ணப்பித்தது. 2005 ஆம் ஆண்டு ஜூலை 5 ஆம் தேதி, டென்மார்க் நிறுவனமான மேயெர்ஸ்க் ஏர்னிடமிருந்து இரண்டு பாம்பார்டியர் CRJ700 களை வாங்குவதாக நிறுவனம் அறிவித்தது. மேலும், 2005 ஆம் ஆண்டு திசம்பர் 20 ஆம் தேதி அன்று  3.28 பில்லியன் அமெரிக்க டாலரில் 10 போயிங் 787 ட்ரீம்லைனர் மற்றும் 30 போயிங் 737-800 க்கள் வாங்குவதற்கு போயிங் உடன் புரிந்துணர்வு ஒப்பந்தம் கையெழுத்தானது. போயிங் விமானம் ஹெய்னான் ஏர்லைன்ஸின் ஆர்டரில் இருந்து வந்ததாக விமான நிறுவன நிர்வாகி ஒருவர் செய்தியாளர்களிடம் தெரிவித்தார்.
2006: உரிமையாளர் மாற்றம்
2006 சூன் 27 அன்று, ஹைனான் ஏர்லைன்ஸ் விமான நிறுவனமானது இந்த நிறுவனத்தின் 45 சதவீத பங்குகளை வாங்கி, ஹோயிங்ஸ் ஹைனான் ஏர்லைன்ஸின் புதிய ஹோல்டிங் நிறுவனமான கிராண்ட் சீனா ஏர் நிறுவனத்திற்கு மாற்றியது. இரண்டு மாதங்களுக்குப் பின்னர், திரு முங் கின் கியூங், மீதமுள்ள 55 சதவீத பங்குகளை வாங்கி  ஆகத்து 7 இல் கட்டுப்பாட்டு பங்குதாரராக மாறினார்; மேலும் அதன் இயக்குனராக ஆகஸ்ட் 13 அன்று ஆனார். 2006  செப்டம்பர் 22  இல், சி.ஆர் ஏர்வேஸ் லிமிடெட் என்ற பெயர் ஹொங்கொங் ஏர்லைன்ஸ் லிமிடெட் என்று அதிகாரப்பூர்வமாக மாற்றப்பட்டது. அதன் துவக்க விழா 2006 நவம்பர் 28, அன்று நடந்தது. விமான நிறுவனம் ஒரு புதிய இலச்சினையை அறிமுகப்படுத்தியது, இது  ஆத்தி பூவை அடையாளப் படுத்தும் விதமாக இருந்தது, இது ஹாங்காங்கின் குறியீடாகும். புதிய இலட்சினையானது விமான நிறுவனத்திற்கும் ஹாங்காங்கிற்கும் இடையிலான நெருங்கிய உறவைப் பிரதிநிதித்துவப்படுத்துகிறது மற்றும் உள்நாட்டு விமானத் துறையில் அதன் புதிய  சகாப்தத்தையும் பிரதிநிதித்துவப்படுத்துகிறது. இந்த நிறுவனமானது  ஐரோப்பிய விமானத் தயாரிப்பு தயாரிப்பாளரான ஏர்பஸ் சிலிருந்து  51 பெரிய விமானங்களை 6 பில்லியன் டாலர் மதிப்பில் ஆர்டர் செய்வதன் மூலம் 2007 சூலை 21 இல் அதன் இளம் வரலாற்றில் மிகப்பெரிய வானூர்தி வரிசையை இந்த விமான நிறுவனம் உருவாக்கியது. விமான நிறுவனத்தின் IATA குறியீடானது 2007 மே 27  இல் N8 லிருந்து HX என்று மாற்றப்பட்டது.
மேற்கோள்கள்
பகுப்பு:விமானசேவை நிறுவனங்கள் பகுப்பு:ஹொங்கொங் போக்குவரத்து
வின்லினக்சு
right|thumb
வின்லினக்ஸ் ஓரு குனூ/லினக்ஸ் இயங்குதளம். இது விண்டோஸ் இயங்குதளத்தில் நிறுவிப் பயன்படுத்தத்தக்கது.. இது விண்டோஸ் இயங்குதளத்தினுள்ளேயே மாற்றங்கள் செய்து, தனிப்பயனாக்கி பயன்படுத்தப்படக்கூடியது. FAT32 முறையில் வடிவூட்டப்பட்ட வன்தட்டு வகிர்வுகளில் நிறுவப்படக்கூடியது. இது ஏனைய விண்டோஸ் வகிர்வுகளோடும் தொடர்பாடக்கூடியது. இது விண்டோஸ் 95, 98, மில்லேனியம், பதிப்புக்களில் இயங்கக்கூடியது. விண்டோஸ் 2000, XP, விஸ்டா இயங்குதளங்களில் இயங்காதெனினும் நிறுவப்படக்கூடியது.
வெளியிணைப்புக்கள்
பகுப்பு:லினக்சு வழங்கல்கள்
ரியா சக்ரபோர்த்தி
ரியா சக்ரபோர்த்தி என்பவர் ஓர் இந்தியத் திரைப்பட நடிகை. இவர் அழகியும் தொலைக்காட்சித் தொகுப்பாளினியும் ஆவார்.
வெளிப்புற இணைப்புகள்
பகுப்பு:1992 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:தெலுங்குத் திரைப்பட நடிகைகள்
பசிலெயசு
பசிலெயசு (Basileus, βασιλεύς, பன்மை βασιλεῖς, basileis/பசிலெயிசு) என்ற கிரேக்கச் சொல் வரலாற்றில் பல்வேறு மன்னர்களுக்கான பட்டமாக இருந்துள்ளது. ஆங்கிலத்தில் இது பைசாந்தியப் பேரரசர்கள் பயன்படுத்திய பட்டமாக அறியப்பட்டாலும் வரலாற்றில் இது  பண்டைக் கிரேக்கத்தில்  இறைமையும் அதிகாரமும் உள்ள நபர்களுக்கு பயன்படுத்தப்பட்டுள்ளது; தற்கால கிரேக்க மன்னர்களுக்கும் இப்பட்டம் இருந்துள்ளது.
உசாத்துணைகள்
பகுப்பு:கிரேக்கத் தொன்மவியல்
ஆற்று ஓங்கல்கள்
ஆற்று ஓங்கல்கள் (Cut bank அல்லது River Cliffs) என்று அழைக்கப்படுவது ஆறோடு தொடர்புடைய நிலத்தோற்றங்களுள் ஒன்று ஆகும். செங்குத்து சரிவு மற்றும் ஆற்றின் அதிக வேகம் காரணமாக செங்குத்து அரித்துத் தின்னல் செயல் இங்கு முதன்மையாக இருக்கிறது.
ஆற்று வளைவில் ஆற்றுநீர் செல்லும்போது அது வளைவின் மேல் நேரடியாக மோதி அரித்து வன்சரிவுடைய ஆற்று ஓங்கலை ஏற்படுத்துகிறது. ஆறுகள் ஓடும் போக்கில் மியான்டர்களின் வளைவானது வெளிபுறமாக வளர்ச்சி அடைகின்றது. மியான்டர்களின் போக்கில் காணப்படும் கிளைக் குன்றுகளின் பக்கவாட்டு அரிப்பே இதற்கு காரணமாகும்.
மேற்கோள்கள்
பகுப்பு:புவிப்புறவியல்
பச்சியூர்
மக்கள்தொகை
2001 ஆம் ஆண்டு மக்கள் தொகை கணக்கெடுப்பின்படி,பச்சியூர் கிராமத்தின் மொத்த மக்கள் தொகை 1340 ஆகும். இதில் ஆண்கள் 664 பேரும் பெண்கள் 676 பேரும் அடங்குவர். பாலின விகிதம்  1018 ஆகவும், எழுத்தறிவு விகிதம் 64.59 ஆகவும் இங்குள்ளது.
புங்காட்டுவலசு
புங்காட்டுவலசுக்கு அஞ்சல் ஈரோடு மாவட்டம், அவல்பூந்துறை வழி, துய்யம்பூந்துறை அஞ்சல் நிலையம் வழி வருகின்றது. இவ்வூரின் அஞ்சல் குறியீட்டு எண் 638115. தொலைபேசி குறியீடு 0424. இவ்வூர் அடங்கியுள்ள சட்டமன்றத் தொகுதி மொடக்குறிச்சி. இது ஈரோடு நாடாளுமன்றத் தொகுதிப் பிரிவில் உள்ளது.
ஊர் பெயர்க் காரணம்
இந்தக் கிராமத்தில் முந்தய காலங்களில் புங்க மரங்கள் ஊர் முழுவதும் அதிகம் பரவி இருந்ததால் புங்காட்டுவலசு என்ற பெயர் அமைந்தது.
வெளி இணைப்புகள்
பகுப்பு: ஈரோடு மாவட்டத்திலுள்ள கிராமங்கள்
அல்டினா சினாசி
ஆரம்ப கால வாழ்க்கை
ஆகஸ்ட் 4, 1907 இல் மன்ஹாட்டனின் மேல் மேற்குப் பகுதியில் உள்ள சினாசி மாளிகையில் சினாசி குடும்பத்தில் இளைய குழந்தையாக பிறந்தார். வீட்டிலேயே பயிற்றுவிக்கப்பட்ட பிறகு, அல்டினா ஹோரேஸ் மான் பள்ளியில் பயின்றார். மேலும் பன்னிரண்டாவது வயதில் மாசசூசெட்ஸில் உள்ள வெல்லஸ்லியில் உள்ள டானா ஹால் பள்ளியில் தங்கி பயின்றார்.
அல்டினாவின் தாயார், டானா ஹாலில் பட்டம் பெற்ற சிறிது காலத்திற்குப் பிறகு அல்டினாவையும் இவரது சகோதரியையும் பாரிஸுக்கு அழைத்துச் சென்றார். அங்கு அல்டினா தனது உறவினரான ரெனே பென்சுசனிடம் ஓவியம் பயின்றார். பென்சுசனுடன் இருந்த காலத்தில் கலையின் மீது ஆழ்ந்த மதிப்பை வளர்த்துக் கொண்டார். இதன் விளைவாக, அல்டினா மாநிலங்களுக்குத் திரும்பியபோது கல்லூரியில் சேருவதை விட கலைப் பள்ளியில் சேரத் தேர்ந்தெடுத்தார். நியூயார்க்கில், அல்டினா ரோரிச் அருங்காட்சியகத்தில் சாமுவேல் ஹால்பர்ட்டுடன் படித்தார்.
சாரளங்கள் அலங்காரம் செய்பவர்
அல்டினா, பீட்டர் கோப்லேண்ட் என்பவருடன் சேர்ந்து ஐந்தாவது அவென்யூ கடைகளுக்கான சாரங்களை வடிவமைக்கும் வேலையை மேற்கொண்டார். இந்த வேலையில் தான் இரண்டு போன்விட் டெல்லர் சாரளங்களை வடிவமைக்க நியமிக்கப்பட்ட சால்வதோர் தாலீயுடன் இணைந்து பணியாற்றினார். தாலீ வடிவமைத்த சாரளங்களை உருவாக்க அல்டினா கோப்லாண்ட் பட்டறையில் பணியாற்றினார்.
1932 இல் இட்லரின் ஆட்சியிலிருந்து தப்பி நியூயார்க்கில் குடியேறிய ஜெர்மன் கலைஞரான ஜார்ஜ் க்ரோஸ் என்பவரை நீண்டகாலமாக பின்பற்றினார்.
மரியாதை
ஆகஸ்ட் 4, 2023 அன்று, கூகுள் அல்டினா சினாசியின் 116வது பிறந்தநாளை தனது கேளிச்சித்திரத்துடன் கொண்டாடியது. அதில் "ஒன்றுக்கும் மேற்பட்ட வழிகளில் தொலைநோக்கு பார்வை கொண்ட பெண்ணுக்கு பிறந்தநாள் வாழ்த்துக்கள்" என்று கூறியது. இவரது மகன் டெர்ரி சாண்டர்ஸ் தனது குடும்பத்தினர் சார்பாக "பிறந்தநாள் வாழ்த்துக்கள், டினா! உங்கள் தைரியம், கருணை மற்றும் உத்வேகத்திற்கு நன்றி. எப்போதும்" என்ற ஒரு குறிப்பைப் பகிர்ந்து கொண்டார்.
எரிக் ஹில்
வெளி இணைப்பு
எரிக் ஹில் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1923 பிறப்புகள் பகுப்பு:2010 இறப்புகள் பகுப்பு:சாமர்செட் துடுப்பாட்டக்காரர்கள்
கிருஷ்ணா கௌர்
கிருஷ்ணா கௌர் (Krishna Gaur) ஓர் இந்திய அரசியல்வாதியும், தொழிலதிபரும், சமூக சேவகருமாவார். இவர் 2018இல் நடந்த மத்தியப் பிரதேச சட்டமன்றத் தேர்தலில் பாரதிய ஜனதா கட்சி உறுப்பினராக கோவிந்த்புராத் தொகுதியிலிருந்து மத்தியப் பிரதேச சட்டமன்றதிற்குத் தேர்ந்தெடுக்கப்பட்டார். இவர் தனது நெருங்கிய போட்டியாளரான இந்திய தேசிய காங்கிரசின் கிரிஷ் சர்மாவை 46,359 வாக்குகள் வித்தியாசத்தில் தோற்கடித்தார். போபாலிலிருந்து சட்டமன்ற உறுப்பினராகத் தேர்ந்தெடுக்கப்பட்ட முதல் பெண்ணான இவர், போபாலின் நகரத் தந்தையாகவும், 2005இல் மத்திய பிரதேச மாநில சுற்றுலா கழகத்தின் தலைவராகவும் இருந்தார்.
அரசியல் வாழ்க்கை
தனது மாமனார் பாபுலால் கௌருக்குப் பிறகு 2018 ஆம் ஆண்டில், மத்திய பிரதேச சட்டமன்றத் தேர்தலில் கோவிந்த்புரா தொகுதியில் வெற்றி பெற்றார். அவர் இந்திய தேசிய காங்கிரசு வேட்பாளர் கிரீஷ் சர்மாவை 46,359 வாக்குகள் வித்தியாசத்தில் தோற்கடித்தார்.
பாப்பம்பாடி சந்தைப்பேட்டை மாரியம்மன் கோயில்
பாப்பம்பாடி சந்தைப்பேட்டை மாரியம்மன் கோயில் தமிழ்நாட்டில் சேலம் மாவட்டம், பாப்பம்பாடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கந்தசாமிபுரம் முருகன் கோயில்
கந்தசாமிபுரம் முருகன் கோயில் தமிழ்நாட்டில் தூத்துக்குடி மாவட்டம், கந்தசாமிபுரம் என்னும் ஊரில் அமைந்துள்ள முருகன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள முருகன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டைகர் பயிற்சி
ஏப்ரல் 28 அன்று ஒத்திகையில் ஈடுபட்டிருந்த நேசநாட்டுக் கப்பல் கூட்டம் லைம் குடா அருகே ஜெர்மானிய ரோந்துப் படகுகளின் கண்ணில் சிக்கியது. அடுத்து நடந்த சண்டையில் இரு தரையிறக்கக் கப்பல்கள் முழுவதும் சேதமடைந்தன. அவற்றில் இருந்த 638 வீரர்கள் மரணமடைந்தனர். மேலும் ஒத்திகையின் போது தங்கள் தரப்பினரின் தாக்குதலில் மேலும் நூற்றுக்கணக்கானோர் பலியானார்கள். இந்த மோதல் லைம் குடா சண்டை என்று அழைக்கப்படுகிறது. அமெரிக்கப் படைகளும், பிரிட்டானியப் படைகளும் வெவ்வேறு வானொலி அலைவரிசைகளைப் பயன்படுத்தியதால் தொடர்பு கொள்வதில் ஏற்பட்ட குழப்பம், உயிர்காப்புச்சட்டை அணிவதில் வீரர்களுக்குப் பயிற்சியின்மை, மூழ்கும் கப்பல்களிலிருந்து தப்பியவர்களைக் கடலிலிருந்து காப்பாற்ற சிறு படகுகள் இல்லாதது போன்ற பற்றாக்குறைகளால் உயிரிழப்பு அதிகமாக இருந்தது. டைகர் பயிற்சியில் கற்ற பாடங்களால் நேச நாட்டு உத்தியாளர்கள் இக்குறைகளை நிவர்த்தி செய்ய பல மாற்றங்களை மேற்கொண்டனர். இப்பயிற்சியில் இறந்த வீரர்களின் குடும்பங்களுக்கு அவர்களது மரணச்செய்தி சொல்லப்படவில்லை. நார்மாண்டி படையெடுப்புத் தொடர்பான அனைத்து விஷயங்களும் மிக இரகசியமாக வைக்கப்பட்டிருந்ததால் படையெடுப்பு நிகழ்ந்து சில மாதங்களுக்குப் பிறகே அவர்களது குடும்பங்களுக்குச் செய்தி அனுப்பப்பட்டது.
பகுப்பு: மேற்குப் போர்முனை (இரண்டாம் உலகப் போர்) பகுப்பு:1943 நிகழ்வுகள்
எம். ஆர். சந்தானம்
'''எம். ஆர். சந்தானம்''' (13 மே 1918 – 25 மார்ச் 1970) பழம்பெரும் தமிழ் நாடக, திரைப்பட நடிகரும், தயாரிப்பாளருமாவார். இவர் தயாரித்த பாசமலர், அன்னை இல்லம் போன்ற திரைப்படங்கள் பெரும் வெற்றியைப் பெற்றன. 50 இற்கும் அதிகமான திரைப்படங்களில் நகைச்சுவை, குணசித்திர, வில்லன் வேடங்களில் நடித்துள்ளார். பேரறிஞர் அண்ணாவின் எழுத்தில் உருவான சொர்க்க வாசல் திரைப்படத்தில் பூங்காவனம் என்ற பாத்திரத்தில் நடித்துப் புகழடைந்ததால், இவர் பூங்காவனம் சந்தானம் என்றும் அழைக்கப்பட்டார். . திரைக்கலைஞர்கள் ஆர். எஸ். சிவாஜி, சந்தான பாரதி ஆகியோர் இவருடைய பிள்ளைகள் ஆவர்.
வாழ்க்கைக் குறிப்பு
இவர் ஆர். எஸ். ராமசாமி கவுண்டர், நாச்சியார் ஆகியோரின் 12 பிள்ளைகளில் 11-வது மகவாக 1918 மே 13 இல் பிறந்தார். இவரது நெருங்கிய நண்பர் டி. எஸ். துரைராஜ் மூலமாகத் திரைப்படங்களில் நடிக்கத் தொடங்கினார். 1945-இல் மீரா திரைப்படத்தில் முதன்முதலாக நடித்தார்.
வெளி இணைப்புகள்
பகுப்பு:1918 பிறப்புகள் பகுப்பு:1970 இறப்புகள் பகுப்பு:தமிழ்த் திரைப்பட நகைச்சுவை நடிகர்கள் பகுப்பு:தமிழ்த் திரைப்படத் தயாரிப்பாளர்கள் பகுப்பு:தமிழ்த் திரைப்பட குணச்சித்திர நடிகர்கள் பகுப்பு:தமிழ்த் திரைப்பட நடிகர்கள்
இரணியன் (திரைப்படம்)
இரணியன் என்பது வின்சென்ட் செல்வா இயக்கிய 1999 தமிழ் மொழி திரைப்படம். இப்படத்தில் முரளி மற்றும் மீனா ஆகியோர் முக்கிய கதாபாத்திரங்களில் நடித்துள்ளனர், ரகுவரன் மற்றும் ரஞ்சித் ஆகியோர் மற்ற துணை வேடங்களில் நடித்துள்ளனர். நவம்பர் 1999 இல் வெளியான தேவா, இசையமைத்த படம். இப்படம் கிராமத்தின் நலனுக்காக போராடிய சுதந்திர போராட்ட வீரர் "வாட்டாகுடி இரானியன்" என்ற கற்பனையான சுயசரிதை.
கதைச்சுருக்கம்
இந்தத் திரைப்படத்தில் சிறையிலிருந்து கிராமத்திற்கு வரும் இரணியன் நிலப்பிரபுத்துவக் கொடுமைகளையும் தனது மாமன் மகளின் காதலையும் சந்திக்கிறான். கொலைகளே நியாயமாகின்ற இடத்தில் நிலப்பிரபுவின் குடும்பம் சார்ந்தவர்களை பல்வேறு தருணங்களில் ஒவ்வொருவராகக் கொல்கிறான். தோளில் துண்டும் காலில் செறுப்பும் அணிகின்ற கூலி விவசாயிகளுக்குச் சாணிப்பால் புகட்டப்பட்டு சவுக்கடி கொடுக்கப்பட்டுக் கொல்லப்படுகிறார்கள். கிராமத்தில் உள்ள அனைத்து மக்களையும் நிலப்பிரபு விஷம் கலந்த கஞ்சியை கொடுத்துக் கொல்கிறார். தலைமறைவு வாழ்க்கையிலேயே தனது மாமன் மகளை இரணியன் மணந்து குழந்தைக்கும் தகப்பனாகிறான். நிலப்பிரபுவை எதிர்த்து போராடும் போராட்டத்தில் இரணியனின் சக நண்பர்களை இழக்கிறான். மீண்டும் மீண்டும் பட்டினிக்கும், சாவுக்கும் வன்முறைகளுக்கும் ஆளாகும் கூலித் தொழிலாளர்கள் இரணியனின் போராட்ட உத்வேகத்திலிருந்து அன்னியமாகிறார்கள். அவர்கள் புலம் பெயர்ந்து பஞ்சம் பிழைக்கச் செல்லும்போது அவர்களைத் தடுக்கும் இரணியனைக் கல்லால் அடிக்கிறார்கள். ஆட்சித்தலைவரிடம் கூலித்தொழிலாளர்களின் உரிமைகளை அங்கீகரித்துக் கையொப்பமிடும் ஆண்டை வஞ்சகமாக மக்கள் கூட்டம் பார்த்துக் கொண்டிருக்கும் வேளையிலேயே இரணியனைச் சுட்டுக் கொல்கிறான். கோபம் கொள்ளும் ஆட்சித்தலைவர் இரணியனின் சாவுக்குக் காரணமான மக்கள் கூட்டத்தைப் பார்த்து மிகக் கோபமாகக் கூலி அடிமை ஒப்பந்த விடுதலைப் பத்திரத்தை விசிறியடிக்கிறார். மனைவியும் குழந்தையும் தாயும் சூழ்ந்து கதற, இரணியனின் உயிர் பிரிகிறது. அநேக மக்களின் ஒற்றுமை தன்னைப் பரவசப்படுத்துவதாக இறுதியில் தெரிவிக்கிறான் இரணியன். இரணியனின் மரணம் ஏற்படுத்திய கோபமும், வெஞ்சினமும் குற்றவுணர்வும் அடைந்த கிராமத்து மக்கள் ஆண்டையைத் துரத்திச் சென்று பல கூலி அடிமைகள் தூக்கிலிடப்பட்ட அதே தூக்குமரத்தில் திறந்த வெளியில் தூக்கிலிடப்படுகிறார். பதியப்படாத வரலாறு இது எனத் திரையில் மேலெழும் இறுதி வரிகள் நமக்குச் சொல்கின்றன.
இரணியன் திரைப்படம் குறித்த சர்ச்சை
வாட்டாகுடி இரணியன் பற்றிய திரைப்படம் “இரணியன் ” என்ற பெயரில் வெளிவந்த வந்த நிலையில்  பல்வேறு தரப்புகள் மற்றும் அமைப்புகள் பல்வேறுவித  சர்ச்சைகள் எழுப்பின. அதாவது அந்த படம் பல வரலாற்றுப் பிழைகளுடன் வந்தது என்றும் குறிப்பாக இரணியன் Indian National Army (INA) நேதாஜி சுபாஷ் சந்திரபோஸ் படையில் இருந்தவர் என்றும் அது குறித்துக் குறிப்பிடாமல் பட்டாளத்திலிருந்து வருவது போன்று காட்சி அமைக்கப்பட்டு இருந்ததாகவும் அவரின் சிங்கப்பூர் மலேசிய வரலாறுகள் பதியப்படவில்லை என்றும்  மேலும் மற்றும் பல்வேறு தரப்புகள் மற்றும் அமைப்புகள் இருந்து வந்த அழுத்தங்கள், எதிர்ப்புகள்  காரணமாக இப்படத்தின் பல்வேறு காட்சிகள் நீக்கப்பட்டது. மேலும் கமெர்சியல் வெற்றிக்காக சில காட்சிகளும் அதிகம் சேர்க்கப்பட்டன என்றும் ஆறரையடி ஆஜான பாவான இரணியன் உருவத்திற்கு ஒவ்வாத ஒருவரை அவரின் பாத்திரத்தில் நடிக்க வைத்தது இரணியன் வலுவைச் சரியாகப் பிரதிபலிப்பு இல்லாமல் செய்தார்கள் என்றும் சர்ச்சைகள் எழுப்பபட்டன இருப்பினும் இது ஓரு மறைக்கப்பட்ட மாவீரனின் வரலாற்றினை திரும்பிப் பார்க்க வைக்க உதவிய திரைப்படம் என்று பலர் கருத்து தெரிவித்தனர்.
தயாரிப்பு
படத்தின் அசல் தலைப்பு வாட்டக்குடி இரணியன் படத்தின் மீது சட்ட வழக்கு தொடரப்பட்டது, பின்னர் முன்னொட்டு நீக்கப்பட்டது.
வெளியீடு
படம் வெளியானவுடன் கலவையான விமர்சனங்களைப் பெற்றது, ஒரு விமர்சகர் "முரண்பாடாக, திரைப்படத்தின் மிகப்பெரிய பிரச்சனை இது உண்மையானதை விட கற்பனையானது என்பதற்கு முக்கியத்துவம் கொடுப்பதாகும்".
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:1999 தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:முரளி நடித்த தமிழ்த் திரைப்படங்கள் பகுப்பு:மீனா நடித்த திரைப்படங்கள் பகுப்பு:ரகுவரன் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள் பகுப்பு:வடிவேலு நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:அம்பிகா நடித்த திரைப்படங்கள்
ஈவிலின் ஹில்
ஈவிலின் ஹில்  (Evelyn Hill , பிறப்பு: ஏப்ரல் 18 1907, இறப்பு: அக்டோபர் 25 1953), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 13 முதல்தர துடுப்பாட்டப் போட்டிகளில் கலந்து கொண்டுள்ளார். 1926-1929 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஈவிலின் ஹில் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 6, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1907 பிறப்புகள் பகுப்பு:1953 இறப்புகள் பகுப்பு:சாமர்செட் துடுப்பாட்டக்காரர்கள்
பறவையின் பயண ஒலி
பறவையின் பயண ஒலி (Flight call) என்பது பறவைகள் குழுவாக  பறக்க ஏற்படுத்தும் ஏற்படுத்தும் எச்சரிக்கை ஒலி ஆகும். இந்த ஒலி பறவைக் கூட்டத்தை ஒன்றாக இணைக்க உதவுகிறது.
மேற்கோள்கள்
பகுப்பு:பறவையியல்
ஜர்முண்டி சட்டமன்றத் தொகுதி
என்பது ஜார்க்கண்டின் சட்டமன்றத்துக்கான தொகுதியாகும். இது கோடா மக்களவைத் தொகுதிக்கு உட்பட்டது.
பகுதிகள்
இந்த தொகுதியில் கீழ்க்காணும் பகுதிகள் சேர்க்கப்பட்டுள்ளன.
சான்றுகள்
பகுப்பு:ஜார்க்கண்டின் சட்டமன்றத் தொகுதிகள் பகுப்பு:தும்கா மாவட்டம்
அ. க. செட்டியார்
'''அ. க. செட்டியார்''' (நவம்பர் 3, 1911 - செப்டம்பர் 10, 1983) தமிழில் பயண இலக்கியம் என்னும் புதிய இலக்கிய வகைக்கு முன்னோடியாக அமைந்தவர். இதழாசிரியர், எழுத்தாளர். முதன் முதலில் மகாத்மா காந்தி பற்றி வரலாற்று ஆவணப் படத்தை 1940 இல் தமிழில் எடுத்தவர்.
வாழ்க்கைக் குறிப்பு
சிவகங்கை மாவட்டம் காரைக்குடி அருகேயுள்ள கோட்டையூரில் பிறந்த இவரின் இயற்பெயர் கருப்பன் செட்டியார். தந்தையார் பெயர் அண்ணாமலை செட்டியார். இவர் தனது இளமைக்கல்வியைத் திருவண்ணாமலையில் உள்ள நடுநிலைப் பள்ளியில் பயின்றவர், பின்னர் 1935இல் ஜப்பானில் இம்பீரியல் ஆர்ட்ஸ் கலைக்கழகத்தில் புகைப்படத்துறையைப் பயின்றார். சிறப்புப் பயிற்சிக்காக 1937இல் நியூயோர்க் சென்று அங்கு Photographical Institute இல் ஓராண்டு பயின்று டிப்ளோமா பட்டம் பெற்றார்.
காந்தி பற்றிய முதல் வரலாற்றுத் திரைப்படம்
முதன் முதலில் மகாத்மா காந்தி பற்றி 1940 ஆம் ஆண்டில் வரலாற்று ஆவணப் படம் எடுத்தவர் ஏ. கே. செட்டியாரே ஆவார். இந்தப் படம் தொடர்பாக செய்திகளைத் திரட்ட இவர் உலகின் பல்வேறு நாடுகளுக்கும் சென்றார். முதலில் 1937 ஆம் ஆண்டில் எஸ். எஸ். சமரியா என்ற கப்பலில் தென்னாபிரிக்கா சென்றார். அதனைத் தொடர்ந்து பல்வேறு நாடுகளுக்கும் பயணம் செய்து பல நாட்டு அரசாங்கங்களிடமிருந்தும் தனியார்களிடம் இருந்தும் காந்தி தொடர்பான படச்சுருள்களைச் சேகரித்தார். சுமார் மூன்று ஆண்டு காலமாக சேகரிக்கப்பட்ட ஆவணங்களை அடிப்படையாக வைத்து 12,000 அடி நீளமான மகாத்மா காந்தி படத்தை தமிழில் தயாரித்து வெளியிட்டார். சில நாட்களில் இது தெலுங்கிலும் மொழிமாற்றம் செய்யப்பட்டு வெளியிட்டார். ஆனால் இவ் ஆவணப் படத்தை அப்போதைய பிரித்தானிய அரசுக்கு அஞ்சி திரையரங்குகள் திரையிட முன்வரவில்லை. இப்படம் பின்னர் 1948 இல் சுதந்திர தினத்தன்று புது டில்லியில் இந்தி மொழியில் திரையிடப்பட்டது. பின்னர் ஆகஸ்ட் 23, 1948 இல் தமிழிலும் தெலுங்கிலும் திரையிடப்பட்டன. . இத்திரைப்படத்தின் பிரதிகள் (படிகள்) எதுவுமே இப்போது இல்லை.
செட்டியார் பின்னர் இத்திரைப்படத்தை 1953 ஆம் ஆண்டில் ஆங்கிலத்தில் ஹாலிவுட்டில் தயாரித்து அங்கு வெளியிட்டார். காணாமல் போனதாகக் கருதப்பட்ட இத்திரைப்படத்தின் படியொன்று முனைவர் ஆ. இரா. வேங்கடாசலபதியால் சான் பிரான்சிஸ்கோ மாநிலப் பல்கலைக்கழகத்தில் கண்டுபிடிக்கப்பட்டு ஜனவரி 19, 2006 இல் சென்னையில் காண்பிக்கப்பட்டது.
"Mahatma Gandhi: Twentieth Century Prophet" என்ற இந்த 55 நிமிட திரைப்படத்தில் 1912 ஆம் ஆண்டில் கோபாலகிருஷ்ண கோகலேயின் தென்னாப்பிரிக்கப் பயணம், அங்கு காந்தியுடனான சந்திப்பு, ஜவகர்லால் நேரு சக்கரம் சுற்றும் காட்சி, உப்புச் சத்தியாக்கிரகத்தை முடித்துக் கொண்டு காந்தி தண்டி கடற்கரையில் நீராடும் காட்சி போன்ற அரிய காட்சிகள் இடம்பெற்றுள்ளன.
இதழியலில்
தமிழில் மிகச் சிறந்த ஆய்வுக்கட்டுரைகளையும் அறிவுக் கருத்துக்களையும் வெளியிடுவதற்கென்று குமரிமலர் என்ற மாத இதழைத் தொடங்கினார். இது செப்டம்பர் 1943 முதல் 1983 வரை 40 ஆண்டுகளாக வெளிவந்தது. ஏ. கே. செட்டியார் 20 வயதில் பர்மா சென்று இரங்கூனில் தனவணிகன் என்ற இதழை வெளியிட்டார். 1926 இல் பூதலூர் வைத்தியநாத ஐயர் ஆனந்த விகடன் என்ற பெயரில் நகைச்சுவை மாத இதழைத் தொடங்கியபோது அவரை ஊக்கப்படுத்தியவர் ஏ. கே. செட்டியார் ஆவார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:இந்தியத் திரைப்பட இயக்குநர்கள் பகுப்பு:தமிழ் ஆவணப்படக் கலைஞர்கள் பகுப்பு:1911 பிறப்புகள் பகுப்பு:1983 இறப்புகள் பகுப்பு:இதழாசிரியர்கள் பகுப்பு:தமிழ்த் திரைப்பட இயக்குநர்கள் பகுப்பு:திருவண்ணாமலை மாவட்ட நபர்கள் பகுப்பு:தமிழ்நாட்டுத் திரைப்பட இயக்குனர்கள்
கு. புல்லா ரெட்டி இனிப்பு
{{Infobox company }} '''கு. புல்லா ரெட்டி இனிப்பு' (G. Pulla Reddy Sweets'') என்பது ஆந்திரப் பிரதேசத்தின் கர்னூலை தளமாகக் கொண்ட ஒரு தூய நெய்யினால் தயாராகும் இந்திய இனிப்பு மற்றும் சிற்றுண்டி உற்பத்தியாளர் தயாரிப்புகள் ஆகும். ஐதராபாத்து மற்றும் கர்னூலில் கு. புல்லா ரெட்டியால் தொடங்கப்பட்ட சில்லறை இனிப்புக் கடைகள் பல சங்கிலித் தொடர்போல் உள்ளன.
வரலாறு
புல்லா ரெட்டி 1948ஆம் ஆண்டில், தனது 28 வயதில், தமிழ்நாட்டின் ஒரு சிறிய நகரமான தேன்கனிக்கோட்டையில் சிறிய தள்ளு வண்டியைப் பயன்படுத்தி இனிப்புகளைத் தயாரித்து விற்கத் தொடங்கினார். நாளடைவில் வணிகம் வளர்ந்தது, கர்னூல் வழியே இந்தியாவில் பல கடைகளை உள்ளடக்கிய நிறுவனமாக வளர்ந்துள்ளது.
வெளி இணைப்புகள்
பகுப்பு:ஆந்திர சமையல்
திருவனந்தபுரம் ராஜதானி விரைவுவண்டி
right|250px|திருவனந்தபுரம் ராஜதானி எக்ஸ்பிரஸ்
திருவனந்தபுரம் ராஜதானி விரைவுவண்டி, இந்திய இரயில்வேயினால் இயக்கப்படுகின்ற ராசதானி விரைவுவண்டியாகும். இது கேரளத்திலுள்ள திருவனந்தபுரம் சென்ட்ரல் முதல் தில்லியின் ஹசரத் நிசாமுத்தீன் வரை சென்று திரும்பும். இது 2,848 கிமீ பயணிக்கிறது.
இணைப்புகள்
பகுப்பு:இந்திய விரைவுவண்டிகள்
பூமிக்கடலில் ஒரு மந்திரவாதி
பூமிக்கடலில் ஒரு மந்திரவாதி (A Wizard of Earthsea) என்ற புதினம் அமெரிக்க எழுத்தாளரான அர்சலா கே. லா குவின் (Ursula K. Le Guin) எழுதிய குழந்தைகளுக்கான ஒரு கற்பனை ஆங்கிலப் புதினம். இந்தப் புதினம் 1968 ஆம் ஆண்டில் முதன் முதலாக சிறிய பதிப்பகம் பாரானசசால் பதிப்பிக்கப்பட்டு வெளிவந்தது. இது கற்பனை இலக்கியம் மற்றும் குழந்தைகளுக்கான இலக்கியம் போன்ற இலக்கிய வகைகளில் சிறந்த ஒன்றாகக் கருதப்படுகிறது.
பூமிக்கடலில் ஒரு மந்திரவாதி வாசகரிடத்தில் நல்ல நேர்மறை விமர்சனங்களைப் பெற்றது. ஆரம்பத்தில் நல்ல குழந்தைகளுக்கான புதினம் என்ற வகையிலும் பின்னர் அனைத்து பொது வாசகரிடத்திலும் நல்ல வரவேற்பை பெற்றது. இந்தப் புதினம் 1969 ஆம் ஆண்டிற்கான போஸ்டன் குளோப் ஹார்ன் புத்தக விருது பெற்றது மற்றும் 1979 ஆம் ஆண்டின் லீவிஸ் காரோல் செல்ஃப் விருது பெற்றது. மார்கரெட் அட்வூட் இப்படிச் சொன்னார், கற்பனை இலக்கியத்தின் "நல்வாழ்வு" என்றழைத்தார். லா குவின் பூமிக்கடலில் ஒரு மந்திரவாதி புதினத்தின் தொடர்ச்சியாக அடுத்து அடுத்து ஐந்து புத்தகங்களை வெளியிட்டார். 1971 ஆம் ஆண்டில் தி டோம்ஸ் ஆஃப் அட்வான் (The Tombs of Atuan), 1972 ஆம் ஆண்டில் தொலைவான கடற்கரை (The Farthest Shore),1990 ஆம் ஆண்டில் தெஹான்(Tehaப்nu), 2001 ஆம் ஆண்டில் மற்றொரு காற்று(The Other Wind), மற்றும் பூமிக்கடலில் இருந்து கதைகள்(Tales from Earthsea) என்ற ஐந்து புத்தகங்கள் பூமிக்கடல் வரிசைத் தொடராக வெளியிட்டார். ஜார்ஜ் சுலுசர் பூமிக்கடல் தொடரை "உயர்ந்த பாணியையும், கற்பனைகளையும்" கொண்டிருப்பதாக பாராட்டினார். அப்பொழுது அமன்டா கிரெய்க், பூமிக்கடலில் ஒரு மந்திரவாதி "மிகவும் உள்ளக் கிளர்ச்சி ஊட்டுகிற, விவேகமுடைய மற்றும் அழகிய குழந்தைகளுக்கான புதினம்" என்று கூறினார்.
வெளிப்புற இணைப்புகள்
பகுப்பு:ஆங்கில மொழிப் புதினங்கள்
இமயமலை மாநிலங்கள்
இமயமலை மாநிலங்கள் (Himalayan states) என்பவை ஆசியாவின் மலைத்தொடரான இமயமலையைத் தாண்டியுள்ள நாடுகளின் குழுவைக் குறிக்கிறது. இப்பகுதி பிராந்திய ரீதியாக மேற்கு இமயமலை மற்றும் கிழக்கு இமயமலை என பிரிக்கப்பட்டுள்ளது. நேபாளம் மற்றும் பூட்டான் ஆகிய இரண்டு நாடுகள் ஏறக்குறைய முற்றிலும் இந்த எல்லைக்குள் அமைந்துள்ளன. தெற்கு திபெத்து, இந்தியாவின் இமயமலைப் பகுதி, வடக்கு பாக்கித்தான் மற்றும் கிழக்கு ஆப்கானித்தான் ஆகியவையும் இவ்வெல்லைக்குள் உள்ளடங்கியுள்ளன. வடக்கு மியான்மரும் சில சமயங்களில் சேர்க்கப்படுகிறது.
இந்தப் பகுதியில் வசிப்பவர்கள் பெரும்பாலும் இந்தோ-ஆரிய மற்றும் திபெத்தோ-பர்மிய மொழிகளைப் பேசுகின்றனர்.
சிந்து, கங்கை, பிரம்மபுத்திரா மற்றும் ஐராவதி உட்பட உலகின் சில பெரிய எல்லை தாண்டிய ஆறுகள் இமயமலையில் உருவாகின்றன.
புற இணைப்புகள்
பகுப்பு:இமயமலைத் தொடர் பகுப்பு:ஆசியாவின் பகுதிகள் பகுப்பு:நேபாளப் புவியியல் பகுப்பு:திபெத்தின் புவியியல் பகுப்பு:சீனப் புவியியல்
கௌதமி (எம் டி யு - 8002) (நெல்)
சான்றுகள்
பகுப்பு:நெல் வகைகள் பகுப்பு:இந்தியாவில் வேளாண்மை
உள்நாட்டு போராளிகள் கட்சி
உள்நாட்டு போராளிகள் கட்சி (பெஜுவாங்) (ஆங்கிலம்: Homeland Fighter's Party; மலாய்: Parti Pejuang Tanah Air (PEJUANG); சீனம்: 祖國鬥士黨; என்பது மலேசியாவில் மலாய்க்காரர்கள் அடிப்படையிலான ஓர் அரசியல் கட்சியாகும். மலேசிய முன்னாள் பிரதமர் மகாதீர் பின் முகமது (Mahathir Mohamad) அவர்களால் 2020 ஆகத்து மாதம் உருவாக்கப்பட்டது.
அப்போதைய பிரதமரும் மலேசிய ஐக்கிய மக்கள் கட்சியின் (Malaysian United Indigenous Party) தலைவருமான டான் ஸ்ரீ மொகிதின் யாசின் (Tan Sri Muhyiddin Yassin) தலைமையிலான ஆளும் பெரிக்காத்தான் நேசனல் (Perikatan Nasional) மற்றும் பாரிசான் நேசனல் (Barisan Nasional) அரசாங்கத்திற்கு எதிராக உள்நாட்டு போராளிகள் கட்சி உருவாக்கப்பட்டது.
பெஜுவாங் (PEJUANG) கட்சியின் சின்னம், கவர்ச்சியான ڤ (P) எனும் சாவி எழுத்துமுறையை கொண்டுள்ளது. இது "பெஜுவாங்" என்ற வார்த்தையின் முதல் எழுத்தாகும்.
வரலாறு
மலேசிய ஐக்கிய மக்கள் கட்சியின் முன்னாள் தலைவராக இருந்த மலேசிய முன்னாள் பிரதமர் மகாதீர் பின் முகமது; 24 பிப்ரவரி 2020 அன்று தம்முடைய பிரதமர் பதவியை ராஜினாமா செய்தார். அதே நாளில் ஆளும் பாக்காத்தான் ஹரப்பான் கூட்டணியில் இருந்து பெர்சத்து விலகுவதாகவும் அறிவித்தார்.
2020 மார்ச் மாதம், பெர்சத்துவின் தலைவர் மொகிதின் யாசின் புதிய பிரதமராக நியமிக்கப்பட்டார்.
திடீர் திருப்பம்
இந்த நிலையில், மகாதீர் பின் முகமது; மற்றும் கெடா மாநிலத்தின் முன்னாள் மந்திரி பெசார் முக்ரிஸ் மகாதீர்; முன்னாள் கல்வி அமைச்சர் மாசிலி மாலிக் (Maszlee Malik); மற்றும் இளைஞர் மற்றும் விளையாட்டுத் துறை முன்னாள் அமைச்சர் சையத் சாதிக் (Syed Saddiq); உட்பட ஐந்து நாடாளுமன்ற உறுப்பினர்கள் மொகிதின் யாசினையும், அவரின் புதிய பெரிக்காத்தான் நேசனல் (Perikatan Nasional) அரசாங்கத்தையும் ஆதரிக்கவில்லை.
அதனால் அவர்கள் ஐவரும். 2020 மே மாதம் பெர்சத்து கட்சியில் இருந்து வெளியேற்றப்பட்டனர். இவர்களுடன் சாருதீன் முகமட் சாலே (Shahruddin Md Salleh) என்பவரும் வெளியேற்றப் பட்டார். இதன் பின்னர் மலேசிய பொதுப் பணி அமைச்சில் துணை அமைச்சராக இருந்த சாருதீன் முகமட் சாலே, மொகிதின் யாசினுக்கான தமது ஆதரவைத் திரும்பப் பெற்றுக் கொண்டு தம் அமைச்சர் பதவியையும் துறப்பு செய்தார்.
புதிய கட்சி உருவாக்கம்
2020 ஆகத்து 21-ஆம் தேதி, உள்நாட்டு போராளிகள் கட்சியில் பங்கேற்காத ஒரே முன்னாள் பெர்சத்து நாடாளுமன்ற உறுப்பினரான சையத் சாதிக், அதற்குப் பதிலாக மலேசிய ஐக்கிய ஜனநாயகக் கூட்டணி (மூடா) (Malaysian United Democratic Alliance - MUDA) எனும் புதிய கட்சியை உருவாக்கப் போவதாக அறிவித்தார்.
மலேசியச் சங்கங்களின் பதிவாளர் நிராகரிப்பு
உள்நாட்டு போராளிகள் கட்சி நிறுவப்பட்ட மூன்று மாதங்களுக்குப் பிறகு, 2020 நவம்பர் 2-ஆம் தேதி, உள்நாட்டு போராளிகள் கட்சியின் உறுப்பினர் பதவியைத் துறப்பு செய்வதாக மாசிலி மாலிக் அறிவித்தார். மாசிலி மாலிக் தன்னை ஒரு சுயேச்சை நாடாளுமன்ற உறுப்பினராகவும் அறிவித்தார். அதன் பின்னர் மாசிலி மாலிக், பி.கே.ஆர். எனும் மக்கள் நீதிக் கட்சியில் (Parti Keadilan Rakyat) இணைந்தார்.
2021 சனவரி மாதம், மலேசியச் சங்கங்களின் பதிவாளர் (Registrar of Societies - RoS) உள்நாட்டு போராளிகள் கட்சியின் பதிவுக்கான விண்ணப்பத்தை நிராகரித்தார். மலேசியச் சங்கங்களின் பதிவு அதிகாரியின் முடிவுக்கு எதிராக உள்நாட்டு போராளிகள் கட்சியால் மேல்முறையீடு செய்யப்பட்டது. ஆனாலும் 5 மாதங்களுக்கும் மேல் அந்தப் பிரச்சினை தீர்க்கப்படாமல் இருந்தது. 2021 சூன் 21-ஆம் தேதி, உள்நாட்டு போராளிகள் கட்சியைப் பதிவு செய்வது குறித்து 14 நாட்களுக்குள் முடிவெடுக்க உள்துறை அமைச்சருக்கு உயர்நீதிமன்றம் உத்தரவிட்டது.
2022 பொதுத் தேர்தலில் தோல்வி
உள்நாட்டு போராளிகள் கட்சியின் முக்கியப் புள்ளிகளான மகாதீர் பின் முகமது; முக்ரிஸ் மகாதீர்; ஆகிய இருவரும் 2022 பொதுத் தேர்தலில் படுதோலவி அடைந்தனர். அத்துடன் தங்களின் வைப்புத் தொகையையும் இழந்தனர்.
தலைவர்கள்
மூத்த தலைவர்
தலைவர்
மேலும் பார்க்க
பகுப்பு:மலேசிய அரசியல் கட்சிகள்
கடிய நன்னீயார்
யாப்பிலக்கணம் பாடிய புலவர்களில் ஒருவர் கடிய நன்னீயார். இவர் கடியநன்னியார் எனவும் குறிப்பிடப்படுகிறார். இவரது இலக்கணப் பாடல்கள் 3 யாப்பருங்கல விருத்தியில் எடுத்துக் கட்டப்பட்டுள்ளன.
மேற்கோள்
பகுப்பு:யாப்பிலக்கணம்
மொராதாபாத் தொடருந்து நிலையம்
மொராதாபாத் தொடருந்து நிலையம், இந்திய ரயில்வேயின் நிர்வாகத்திற்கு உட்பட்டது. இது உத்தரப் பிரதேசத்தின் மொராதாபாத் மாவட்டத்தில் மொராதாபாத் நகரில் உள்ளது. இந்திய அளவில் முக்கியமான நூறு நிலையங்களில் ஒன்று.
தொடர்வண்டிகள்
இந்த நிலையத்தில் நின்று செல்லும் முக்கிய தொடர்வண்டிகளின் பட்டியலை கீழே காணவும்.
12435/12436 - திப்ருகர் - நியூ தில்லி - திப்ருகர் ராஜ்தானி விரைவுவண்டி (வாரத்திற்கு இருமுறை)
12039/12040 - காட்டுகோதாம் ஆனந்து விகார் சதாப்தி விரைவுவண்டி
12203/12204 - சகர்சா அமிர்தசரஸ், கரிப் ரத் விரைவுவண்டி
12207/12208 - காட்டுகோதாம் ஜம்முதாவி, கரிப் ரத் விரைவுவண்டி
22407/22408 - வாரணாசி ஆனந்து விகார், கரிப் ரத் விரைவுவண்டி
12331/12332 - கொல்கத்தா ஹவுரா - ஜம்முதாவி ஹிம்கிரி அதிவிரைவுவண்டி
12229/12230 - லக்னோ புது தில்லி, லக்னோ அஞ்சல்
12317/12318 - சியல்தா கொல்கத்தா அமிர்தசரஸ், அகால் லக்த் அதிவிரைவுவண்டி
13005/13006 - ஹவுரா அமிர்தசரஸ், அஞ்சல்
15035/15036 - காட்டுகோதாம் தில்லி, உத்தரகாண்டு சம்பர்க் கிரந்தி விரைவுவண்டி
12237/12238 - வாரணாசி ஜம்முதாவி, பேகம்புரா அதிவிரைவுவண்டி
14605/14606 - லால் குவான் அமிர்தசரஸ் விரைவுவண்டி (வாரந்தோறும்)
12369/12370 - ஹவுரா ஹரித்துவார், கும்பு அதிவிரைவுவண்டி
14311/14312 - பரெய்லி பூஜ், அலா ஹசரத் விரைவுவண்டி
15609/15610 - குவகாத்தி லால்கர், அவத் அசாம் விரைவுவண்டி
12557/12558 - முசாபர்நகர் ஆனந்து விகார், சப்த் கிரந்தி அதிவிரைவுவண்டி
54055/54056 - மொராதாபாத் தில்லி பயணியர் வண்டி
54307/54308 - மொராதாபாத் தில்லி பயணியர் வண்டி
54315/54316 - மொராதாபாத் சகாரன்பூர் பயணியர் வண்டி
54391/54392 - அலிகார் மொராதாபாத் பயணியர் வண்டி
தண்டலம்
தண்டலம், தமிழ்நாட்டின் காஞ்சிபுரம் மாவட்டத்தின், ஸ்ரீபெரும்புதூர் வட்டத்தில் உள்ள ஒரு வருவாய் கிராமம் ஆகும். இது தேசிய நெடுஞ்சாலை 4 (NH-4) [2] அல்லது மாநில நெடுஞ்சாலை 84 (SH-84) இல் உள்ளது. இங்கு ராஜலட்சுமி பொறியியல் கல்லூரி என்று அழைக்கப்படும் தமிழ்நாட்டில் நன்கு அறியப்பட்ட கல்லூரி உள்ளது. இது செம்பரம்பாக்கம் ஏரியின் அருகே உள்ள கிராமமாகும். தண்டலம், பூவிருந்தவல்லியிலிருந்து சுமார் 15 கிலோ மீட்டர் தூரத்தில் உள்ளது.
மேற்கோள்கள்
பகுப்பு:காஞ்சிபுரம் மாவட்டத்தில் உள்ள கிராமங்கள்
மக்னீசியம் நிக்கல் ஐதரைடு
மக்னீசியம் நிக்கல் ஐதரைடு (Magnesium nickel hydride) என்பது Mg2NiH4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மத்தில் நிறையளவில் 3.6% ஐதரசன் கலந்துள்ளது. ஐதரசனை சேமிக்கும் ஊடகமாக இது ஆராயப்படுகிறது.
மேற்கோள்கள்
பகுப்பு:மக்னீசியம் சேர்மங்கள் பகுப்பு:நிக்கல் சேர்மங்கள் பகுப்பு:உலோக ஐதரைடுகள்
தி சர்கில் ஆப் ரீசன் ( புதினம்)
தி சர்கில் ஆப் ரீசன் (The Circle of Reason) என்பது  இந்திய வம்சாவளி எழுத்தாளர் அமிதவ் கோசு எழுதிய முதல் புதினமாகும். இது 1986 இல் வெளியிடப்பட்டது.
விருதுகள்
1990 ஆம் ஆண்டில், புகழ்பெற்ற பிரஞ்சு இலக்கிய விருதான ப்ரிக்ஸ் மெடிகஸ் எட்ரங்கிரெரெ விருது பெற்றது.
மாச்சீர் - தமிழ் இலக்கணம் யாப்பு
தமிழ் யாப்பிலணக்கத்தில் நேரசையில் முடியும் ஈரசைச் சீர் மாச்சீர் ஆகும்.
விளக்கம்
நேர் நேர் = தேமா
நிரை நேர் = புளிமா போல மா ஈற்றசை வாய்ப்பாடு கொண்டு முடியும் ஈரசைச் சீர்கள் மாச்சீர் எனப்படும்
நச்சணம்பட்டி மாரியம்மன் கோயில்
நச்சணம்பட்டி மாரியம்மன் கோயில் தமிழ்நாட்டில் வேலூர் மாவட்டம், நச்சணம்பட்டி என்னும் ஊரில் அமைந்துள்ள அம்மன் கோயிலாகும்.
மாச்சீர் - தமிழ் இலக்கணம் யாப்பு
பெயர்க்காரணம்
வாய்பாட்டில் இறுதியாக மா என்னும் ஓசையைக் கொண்டு முடிவதால் இதனை மாச்சீர் என்பர். இதில் ஈற்றசை எப்போதும் நேர் அசையைக் கொண்டு முடியும்,
நச்சணம்பட்டி மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மாச்சீர் - தமிழ் இலக்கணம் யாப்பு
பெயர்க்காரணம்
எ.கா.
கற்/ க = நேர் நேர் அசையைக் கொண்டுத் தேமா என முடியும்.
தாலோசு
தாலோசு (Talos) என்பவர் மார்வெல் காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு மீநாயகன் கதாபாத்திரம் ஆகும். இந்த கதாபாத்திரத்தை பீட்டர் டேவிட் மற்றும் கேரி ஃபிராங்க் ஆகியோரால், ஜூன் 1994 இல் வெளியான த இன்கிரிடிபில் ஹல்க் 2 #418 என்ற கதையில் தோற்றுவிக்கப்பட்டது.
இந்த கதாபாத்திரத்திற்கு உயிர் கொடுக்கும் விதமாக நடிகர் பென் மெண்டல்சோன் என்பவர் மார்வெல் திரைப் பிரபஞ்சத் திரைப்படங்களான கேப்டன் மார்வெல் (2019) மற்றும் இசுபைடர்-மேன்: பார் பிரம் ஹோம் (2019) போன்ற படங்களில் நடித்துள்ளார். மேலும் 2022 இல் வெளியாக உள்ள சீக்ரெட் இன்வேசன் என்ற டிஸ்னி+ தொடரிலும் நடித்துள்ளார்.
வெளியிணைப்புகள்
பகுப்பு:அமெரிக்க மீநாயகன்கள் பகுப்பு:மார்வெல் வரைகதை மீநாயகன்கள் பகுப்பு:வரைகலை கதாப்பாத்திரங்கள் பகுப்பு:மீநாயகன் திரைப்பட கதாபாத்திரங்கள் பகுப்பு:மார்வெல் வரைகதை திரைப்பட கதாபாத்திரங்கள்
பேயோன்
பேயோன் ஒரு தமிழ் எழுத்தாளர். இவர் யார், இயற்பெயர் என்ன போன்ற விவரங்கள் தெரியவில்லை. முன்னரே புகழ்பெற்ற எழுத்தாளர் ஒருவரே “பேயோன்” என்ற புனைப்பெயரில் எழுதுகிறார் எனப் பலரும் ஊகித்துள்ளனர். சமூக வலைத்தளமான டுவிட்டர் மூலம் புகழ் பெற்றவர். இவரது முதல் நூலான 'பேயோன் 1000' டுவிட்டரில் இவரது நுண்பதிவுகளின் தொகுப்பாகும்.
2009ல் இவர் எழுதத் தொடங்கிய 'ஒரு லோட்டா இரத்தம்' என்ற நெடுங்கதையில் (இன்னும் எழுதி முடிக்கப்படவில்லை) வரும் பேயோன் என்ற முக்கியப் பாத்திரத்திற்கு வடிவம் கொடுப்பதற்காக டுவிட்டரில் செப்டம்பர் 11, 2009 கணக்குத் தொடங்கி பதிவிடத் தொடங்கியதாக எழுத்தாளர் பேயோன் குறிப்பிட்டுள்ளார்.
நச்சணம்பட்டி மாரியம்மன் கோயில்
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்